Гэта праца вялася ва ўмовах пераміря на Заходнім фронце, але 18 лютага германскія войскі перайшлі ў наступленне і занялі значную частку Беларусі. У канцы лютага Дрыса была акупавана і ў выніку баёў вельмі разбурана, згарэла значная частка драўляных будынкаў, многія жыхары эвакуіраваліся. На акупаванай частцы тэрыторыі немцы ўстанавілі жорсткі рэжым. Вывозілася ўсё каштоўнае – ад прамысловага абсталявання і сыравіны да звычайных бытавых рэчаў.